****

**ประกาศคณะกรรมการกำกับกิจการพลังงาน**

เรื่อง การเบิกค่าใช้จ่ายการฝึกอบรม สัมมนา ศึกษาดูงาน ในต่างประเทศ
สำหรับการดำเนินงานกองทุนพัฒนาไฟฟ้า เพื่อการพัฒนาหรือฟื้นฟูท้องถิ่น
ที่ได้รับผลกระทบจากการดำเนินงานของโรงไฟฟ้า

 พ.ศ. ๒๕๕๗

เพื่อให้การเบิกค่าใช้จ่ายการฝึกอบรม สัมมนา ศึกษาดูงาน ในต่างประเทศ สำหรับการดำเนินงานกองทุนพัฒนาไฟฟ้า เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า เป็นไปด้วยความเรียบร้อย

อาศัยอำนาจตามความในข้อ ๓๗ ของระเบียบคณะกรรมการกำกับกิจการพลังงาน ว่าด้วยกองทุนพัฒนาไฟฟ้า เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ. ๒๕๕๓ คณะกรรมการกำกับกิจการพลังงาน จึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศคณะกรรมการกำกับกิจการพลังงาน เรื่อง การเบิกค่าใช้จ่าย
การฝึกอบรม สัมมนา ศึกษาดูงาน ในต่างประเทศ สำหรับการดำเนินงานกองทุนพัฒนาไฟฟ้า เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ. ๒๕๕๗”

ข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไป

ข้อ ๓ ในประกาศนี้

“กกพ.” หมายความว่า คณะกรรมการกำกับกิจการพลังงาน

“สำนักงาน กกพ.” หมายความว่า สำนักงานคณะกรรมการกำกับกิจการพลังงาน

“กองทุน” หมายความว่า กองทุนพัฒนาไฟฟ้าในพื้นที่ประกาศที่จัดตั้งขึ้นตามระเบียบ โดยมีวัตถุประสงค์เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า

“คพรฟ.” หมายความว่า คณะกรรมการพัฒนาชุมชนในพื้นที่รอบโรงไฟฟ้า

“พื้นที่ประกาศ” หมายความว่า พื้นที่ที่สำนักงาน กกพ. ประกาศกำหนดให้เป็นพื้นที่ที่มีสิทธิได้รับการสนับสนุนจากกองทุนพัฒนาไฟฟ้า ตามนัยของมาตรา ๙๗(๓) แห่งพระราชบัญญัติการประกอบกิจการพลังงาน พ.ศ. ๒๕๕๐

ข้อ ๔ กรอบงบประมาณในการดำเนินโครงการฝึกอบรม สัมมนา ศึกษาดูงาน ในต่างประเทศ
แบ่งออกเป็น ๒ ประเภท ดังนี้

(๑) กองทุนประเภท ก สามารถตั้งงบประมาณสำหรับโครงการฝึกอบรม สัมมนา ศึกษา
ดูงาน ในต่างประเทศได้ไม่เกินร้อยละ ๒๐ ของค่าใช้จ่ายในการบริหารจัดการ แต่ต้องไม่เกินห้าล้านบาทต่อปี

(๒) กองทุนประเภท ข สามารถตั้งงบประมาณสำหรับโครงการฝึกอบรม สัมมนา ศึกษา
ดูงาน ในต่างประเทศได้ไม่เกินร้อยละ ๔๐ ของค่าใช้จ่ายในการบริหารจัดการ แต่ต้องไม่เกินสองล้านบาทต่อปี

ข้อ ๕ ให้ คพรฟ. พิจารณาความเหมาะสมของค่าใช้จ่ายจำเป็นขั้นต่ำที่เกี่ยวข้องกับการดำเนินงานของกองทุน ตามที่กำหนดไว้ในระเบียบคณะกรรมการกำกับกิจการพลังงาน ว่าด้วยกองทุนพัฒนาไฟฟ้า
เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ. ๒๕๕๓ อาทิเช่น ค่าจ้างบุคลากร ค่าเช่าสถานที่ ค่าสาธารณูปโภค และค่าเบี้ยประชุม คพรฟ. เป็นต้น เพื่อให้เพียงพอสำหรับการดำเนินงานของกองทุน ก่อนการดำเนินโครงการฝึกอบรม สัมมนา ศึกษาดูงาน ในต่างประเทศ

การพิจารณารายละเอียดเกี่ยวกับสถานที่ เนื้อหา ในการฝึกอบรม สัมมนา ศึกษาดูงาน
ในต่างประเทศ ให้ คพรฟ. พิจารณาความสอดคล้องกับแผนยุทธศาสตร์ของกองทุน เพื่อให้เกิดประโยชน์ต่อการพัฒนาชุมชนในพื้นที่ประกาศเป็นสำคัญ

ข้อ ๖ ให้ประธาน คพรฟ. เป็นผู้อนุมัติการเดินทางเข้าร่วมการฝึกอบรม สัมมนา ศึกษาดูงาน ในต่างประเทศ ของ คพรฟ. ผู้แทนภาคประชาชน และเจ้าหน้าที่กองทุนพัฒนาไฟฟ้าในพื้นที่ประกาศ สำหรับการเดินทางฝึกอบรม สัมมนา ศึกษาดูงาน ในต่างประเทศของ คพรฟ. ผู้แทนภาครัฐนั้น จะต้องได้รับอนุมัติการเดินทางตามระเบียบของหน่วยงานต้นสังกัดก่อนการเดินทาง

การเบิกจ่ายค่าใช้จ่ายในการฝึกอบรม สัมมนา ศึกษาดูงาน ในต่างประเทศให้เป็นไปตามอัตราที่กำหนดในบัญชีหมายเลข ๑ และบัญชีหมายเลข ๒ ท้ายประกาศนี้

การเบิกค่าใช้จ่ายในการเดินทางจากสถานที่อยู่มายังสถานที่เพื่อเดินทางต่อไปยังต่างประเทศ ให้นำประกาศคณะกรรมการกำกับกิจการพลังงาน เรื่อง ค่าใช้จ่ายในการบริหารจัดการสำหรับการดำเนินงานกองทุนพัฒนาไฟฟ้าในพื้นที่ประกาศ พ.ศ. ๒๕๕๕ มาใช้บังคับโดยอนุโลม

ข้อ ๗ แบบรายงานการเดินทางเพื่อขอเบิกค่าใช้จ่ายในการฝึกอบรม สัมมนา ศึกษาดูงาน ในต่างประเทศ รวมทั้งเอกสารประกอบที่ใช้ในการเบิกจ่ายเงิน ให้ใช้แบบของสำนักงาน กกพ. หรือแบบของส่วนราชการในพื้นที่ประกาศ โดยอนุโลม

ข้อ ๘ คพรฟ. อาจว่าจ้างให้ผู้รับจ้างดำเนินการเกี่ยวกับที่พักในการเดินทาง อาหาร หรือยานพาหนะ เพื่อให้เกิดความสะดวก คล่องตัว และประหยัดค่าใช้จ่ายในการดำเนินงาน โดยค่าใช้จ่ายในแต่ละรายการจะต้องไม่เกินอัตราที่กำหนดในบัญชีหมายเลข ๑ และบัญชีหมายเลข ๒ ท้ายประกาศนี้

ค่าใช้จ่ายในการดำเนินงานของผู้รับจ้าง ต้องไม่เกินร้อยละ ๑๐ ของงบประมาณของค่าใช้จ่าย
ในวรรคแรก และให้ใช้ใบเสร็จรับเงินของผู้รับจ้างเป็นหลักฐานในการเบิกจ่าย ทั้งนี้ เมื่อรวมงบประมาณทั้งหมดแล้ว จะต้องไม่เกินกรอบงบประมาณในการดำเนินโครงการฝึกอบรม สัมมนา ศึกษาดูงาน
ในต่างประเทศที่ได้รับอนุมัติจาก กกพ. ในแต่ละปี

ข้อ ๙ โครงการฝึกอบรม สัมมนา ศึกษาดูงาน ในต่างประเทศ ให้ได้รับการยกเว้นไม่ต้องปฏิบัติตามระเบียบคณะกรรมการกำกับกิจการพลังงาน ว่าด้วยการพัสดุของกองทุนพัฒนาไฟฟ้า เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ. ๒๕๕๕ และหลังจากเดินทางเสร็จสิ้นแล้ว
ให้ คพรฟ. จัดทำรายงานผลการฝึกอบรม สัมมนา ศึกษาดูงาน ในต่างประเทศ ตามแบบที่สำนักงาน กกพ. กำหนดภายใน ๔๕ วัน นับถัดจากวันที่เดินทางกลับมาถึง

ข้อ ๑๐ ให้ประธานกรรมการกำกับกิจการพลังงานเป็นผู้รักษาการ และมีอำนาจวินิจฉัยชี้ขาด ปัญหาเกี่ยวกับการปฏิบัติตามประกาศนี้

ประกาศ ณ วันที่ มกราคม พ.ศ. ๒๕๕๗

(นายดิเรก ลาวัณย์ศิริ)

 ประธานกรรมการกำกับกิจการพลังงาน

**บัญชีหมายเลข ๑**

**อัตราค่าใช้จ่ายในการดำเนินงานเกี่ยวกับการฝึกอบรม สัมมนา ศึกษาดูงาน ในต่างประเทศ**

| **ประเภทรายจ่าย** | **อัตราเบิกจ่าย** **(บาท : วัน : คน)** |
| --- | --- |
| **๑. ค่าพาหนะเดินทาง** |  |
| ๑.๑ กรณีโดยสารเครื่องบิน จากประเทศไทยไปต่างประเทศ หรือจากต่างประเทศกลับประเทศไทย หรือการเดินทางในต่างประเทศ ให้เบิกค่าโดยสารเครื่องบินได้ตามที่จ่ายจริง ดังนี้ |  |
| (ก) ประธาน คพรฟ. | ไม่เกินชั้นธุรกิจ |
| (ข) กรรมการ คพรฟ. | ชั้นประหยัด |
| (ค) เจ้าหน้าที่กองทุนพัฒนาไฟฟ้าในพื้นที่ประกาศ | ชั้นประหยัด |
| ๑.๒ การเดินทางระหว่างเมืองภายในของต่างประเทศที่มิใช่การเดินทางโดยเครื่องบิน | ตามที่จ่ายจริง และผู้เดินทางต้องนำใบเสร็จรับเงินหรือหลักฐานอื่น เพื่อประกอบการอนุมัติเบิกจ่ายด้วย (ถ้ามี) |
| ๑.๓ กรณีที่ผู้เดินทางต้องการเปลี่ยนแปลงเส้นทางการเดินทางนอกเหนือจากที่ กกพ. กำหนด หรือเปลี่ยนแปลงเวลาเดินทางโดยเหตุผลส่วนตัว และไม่เกี่ยวข้องกับงานของกองทุนพัฒนาไฟฟ้า | ผู้เดินทางต้องเป็นผู้รับภาระค่าใช้จ่ายส่วนต่างที่เพิ่มขึ้นจากค่าใช้จ่ายที่กำหนด |
| **๒. ค่าเช่าที่พัก** ให้กรรมการ คพรฟ. และเจ้าหน้าที่กองทุนพัฒนาไฟฟ้าในพื้นที่ประกาศ พักหองพักคู เวนแตกรณีจําเปนตองพักหองพักคนเดียว ใหระบุเหตุผลความจําเปนเพื่อประกอบการเบิกจาย โดยให้นับตามวันปฏิทิน และให้เบิกจ่ายได้ตามที่จ่ายจริง ทั้งนี้ ผู้เดินทางต้องนำใบเสร็จรับเงินหรือหลักฐานอื่น เพื่อประกอบการอนุมัติเบิกจ่ายด้วย และให้เบิกได้ไม่เกินอัตรา ดังนี้ |  |
| **๒.๑ ประเทศ รัฐ เมือง ตามบัญชี ประเภท ก.** |  |
| (ก) ประธาน คพรฟ. | ไม่เกิน ๑๐,๐๐๐ |
| (ข) กรรมการ คพรฟ. |  |
| กรณีเช่าห้องพักคนเดียว  | ไม่เกิน ๗,๕๐๐ |
| กรณีเช่าห้องพักคู่ | ไม่เกิน ๕,๒๕๐ |
| (ค) เจ้าหน้าที่กองทุนพัฒนาไฟฟ้าในพื้นที่ประกาศ |  |
| กรณีเช่าห้องพักคนเดียว  | ไม่เกิน ๗,๕๐๐ |
| กรณีเช่าห้องพักคู่ | ไม่เกิน ๕,๒๕๐ |
|  |  |

| **ประเภทรายจ่าย** | **อัตราเบิกจ่าย** **(บาท : วัน : คน)** |
| --- | --- |
| **๒.๒ ประเทศ รัฐ เมือง ตามบัญชี ประเภท ข.** |  |
| (ก) ประธาน คพรฟ. | ไม่เกิน ๗,๐๐๐ |
| (ข) กรรมการ คพรฟ. |  |
| กรณีเช่าห้องพักคนเดียว  | ไม่เกิน ๕,๐๐๐ |
| กรณีเช่าห้องพักคู่ | ไม่เกิน ๓,๕๐๐ |
| (ค) เจ้าหน้าที่กองทุนพัฒนาไฟฟ้าในพื้นที่ประกาศ |  |
| กรณีเช่าห้องพักคนเดียว  | ไม่เกิน ๕,๐๐๐ |
| กรณีเช่าห้องพักคู่ | ไม่เกิน ๓,๕๐๐ |
| **๒.๓ ประเทศ รัฐ เมือง ตามบัญชี ประเภท ค.** |  |
| (ก) ประธาน คพรฟ. | ไม่เกิน ๔,๕๐๐ |
| (ข) กรรมการ คพรฟ. |  |
| กรณีเช่าห้องพักคนเดียว  | ไม่เกิน ๓,๑๐๐ |
| กรณีเช่าห้องพักคู่ | ไม่เกิน ๒,๒๐๐ |
| (ค) เจ้าหน้าที่กองทุนพัฒนาไฟฟ้าในพื้นที่ประกาศ |  |
| กรณีเช่าห้องพักคนเดียว  | ไม่เกิน ๓,๑๐๐ |
| กรณีเช่าห้องพักคู่ | ไม่เกิน ๒,๒๐๐ |
| **๒.๔ ประเทศ รัฐ เมือง ตามบัญชี ประเภท ง.** |  |
| (ก) ประธาน คพรฟ. | เพิ่มขึ้นจากประเภท ก อีกไม่เกินร้อยละ ๔๐ |
| (ข) กรรมการ คพรฟ. | เพิ่มขึ้นจากประเภท ก อีกไม่เกินร้อยละ ๔๐ |
| (ค) เจ้าหน้าที่กองทุนพัฒนาไฟฟ้าในพื้นที่ประกาศ | เพิ่มขึ้นจากประเภท ก อีกไม่เกินร้อยละ ๔๐ |
| **๒.๕ ประเทศ รัฐ เมือง ตามบัญชี ประเภท จ.** |  |
| (ก) ประธาน คพรฟ. | เพิ่มขึ้นจากประเภท ก. อีกไม่เกินร้อยละ ๒๕ |
| (ข) กรรมการ คพรฟ. | เพิ่มขึ้นจากประเภท ก. อีกไม่เกินร้อยละ ๒๕ |
| (ค) เจ้าหน้าที่กองทุนพัฒนาไฟฟ้าในพื้นที่ประกาศ | เพิ่มขึ้นจากประเภท ก. อีกไม่เกินร้อยละ ๒๕ |
|  |  |

|  |  |
| --- | --- |
| **ประเภทรายจ่าย** | **อัตราเบิกจ่าย** **(บาท : วัน : คน)** |
| **๓. ค่าเบี้ยเลี้ยงในการเดินทาง** ให้เลือกเบิกในลักษณะใดลักษณะหนึ่ง โดยจะเบิกในลักษณะจ่ายจริง หรือในลักษณะเหมาจ่ายก็ได้ แต่ถ้าเป็นการเดินทางเป็นหมู่คณะต้องเลือกเบิก ในลักษณะเดียวกันทั้งคณะ และตลอดเส้นทางการเดินทาง |  |
| **๓.๑ เบิกในลักษณะเหมาจ่าย** ให้เบิกได้ไม่เกินอัตราดังนี้ |  |
| (ก) ประธาน คพรฟ. | ไม่เกิน ๓,๑๐๐ |
| (ข) กรรมการ คพรฟ. | ไม่เกิน ๒,๑๐๐ |
| (ค) เจ้าหน้าที่กองทุนพัฒนาไฟฟ้าในพื้นที่ประกาศ | ไม่เกิน ๒,๑๐๐ |
| **๓.๒ เบิกในลักษณะจ่ายจริง** ให้คิดคำนวณเบิกจ่ายในแต่ละวัน จำนวนเงินส่วนที่เหลือจ่ายในวันใด จะนำมาสมทบเบิกในวันถัดไปไม่ได้ ให้เบิกได้ไม่เกินอัตราดังนี้ |  |
| (ก) ค่าอาหาร เครื่องดื่ม ค่าภาษี ค่าบริการที่โรงแรมภัตตาคาร หรือร้านค้าเรียกเก็บจากผู้เดินทาง | ตามที่จ่ายจริงแต่ไม่เกิน ๔,๕๐๐ และให้แนบใบเสร็จรับเงินหรือหลักฐานอื่น ๆ เพื่อประกอบการอนุมัติเบิกจ่ายด้วย |
| (ข) ค่าใช้สอยเบ็ดเตล็ด | เหมาจ่ายไม่เกิน ๕๐๐ |
| **๔. ค่าใช้จ่ายที่จำเป็นอื่น ๆ ที่เกี่ยวเนื่องกับการเดินทาง** เช่น ค่าวีซ่า ค่าพาหนะจากสถานที่พักถึงสนามบิน ฯลฯ | เบิกจ่ายได้ตามที่จ่ายจริง โดยให้อยู่ในดุลยพินิจของประธาน คพรฟ. เพื่อประโยชน์ของกองทุนพัฒนาไฟฟ้าฯ และต้องนำใบเสร็จรับเงินหรือหลักฐานอื่น ๆ เพื่อประกอบการอนุมัติเบิกจ่ายด้วย (ถ้ามี) |

**บัญชีหมายเลข ๒**

**บัญชีรายชื่อประเทศ รัฐ เมืองเพื่อประกอบการเบิกจ่ายค่าเช่าที่พัก**

| **ประเภท** | **รายชื่อประเทศ รัฐ เมือง** |
| --- | --- |
| **ประเภท ก.** | ๑. แคนาดา๒. เครือรัฐออสเตรเลีย๓. ไต้หวัน๔. เติร์กเมนิสถาน๕. นิวซีแลนด์๖. บอสเนียและเฮอร์เซโกวีนา๗. ปาปัวนิวกีนี๘. มาเลเซีย๙. ราชรัฐโมนาโก๑๐. ราชรัฐลักเซมเบิร์ก๑๑. ราชรัฐอันดอร์รา๑๒. ราชอาณาจักรกัมพูชา๑๓. ราชอาณาจักรเดนมาร์ก๑๔. ราชอาณาจักรนอร์เวย์๑๕. ราชอาณาจักรเนเธอร์แลนด์๑๖. ราชอาณาจักรโมร็อกโก๑๗. ราชอาณาจักรสวาซิแลนด์๑๘. ราชอาณาจักรสวีเดน๑๙. รัฐสุลต่านโอมาน๒๐. โรมาเนีย๒๑. สหพันธ์สาธารณรัฐบราซิล๒๒. สหพันธ์สาธารณรัฐยูโกสลาเวีย๒๓. สหรัฐอาหรับอิมิเรตส์๒๔. สาธารณรัฐเกาหลี (เกาหลีใต้)๒๕. สาธารณรัฐโครเอเชีย๒๖. สาธารณรัฐชิลี๒๗. สาธารณรัฐเช็ก๒๘. สาธารณรัฐตุรกี๒๙. สาธารณรัฐบัลแกเรีย๓๐. สาธารณรัฐประชาชนจีน | ๓๑. สาธารณรัฐประชาธิปไตยประชาชนแอลจีเรีย๓๒. สาธารณรัฐประชาธิปไตยติมอร์ – เลสเต๓๓. สาธารณรัฐเปรู๓๔. สาธารณรัฐโปแลนด์๓๕. สาธารณรัฐฟินแลนด์๓๖. สาธารณรัฐฟิลิปปินส์๓๗. สาธารณรัฐมอริเซียส๓๘. สาธารณรัฐมอลตา๓๙. สาธารณรัฐโมซัมบิก๔๐. สาธารณรัฐเยเมน๔๑. สาธารณรัฐลิทัวเนีย๔๒. สาธารณรัฐสโลวัก๔๓. สาธารณรัฐสโลวีเนีย๔๔. สาธารณรัฐออสเตรีย๔๕. สาธารณรัฐอาเซอร์ไบจาน๔๖. สาธารณรัฐอินโดนีเซีย๔๗. สาธารณรัฐอินเดีย๔๘. สาธารณรัฐเอสโตเนีย๔๙. สาธารณรัฐแอฟริกาใต้๕๐. สาธารณรัฐไอซ์แลนด์๕๑. สาธารณรัฐไอร์แลนด์๕๒. สาธารณรัฐฮังการี๕๓. สาธารณรัฐเฮลเลนิก (กรีซ)๕๔. ฮ่องกง |

| **ประเภท** | **รายชื่อประเทศ รัฐ เมือง** |
| --- | --- |
| **ประเภท ข.** | ๑. เครือรัฐบาฮามาส๒. จอร์เจีย๓. จาเมกา๔. เนการาบรูไนดารุสซาลาม๕. มาซิโดเนีย๖. ยูเครน๗. รัฐกาตาร์๘. รัฐคูเวต๙. รัฐบาห์เรน๑๐. รัฐอิสราเอล๑๑. ราชอาณาจักรซาอุดิอาระเบีย๑๒. ราชอาณาจักรตองกา๑๓. ราชอาณาจักรฮัซไมต์จอร์แดน๑๔. สหพันธ์สาธารณรัฐไนจีเรีย๑๕. สหภาพพม่า๑๖. สหรัฐเม็กซิโก๑๗. สาธารณรัฐแทนซาเนีย๑๘. สาธารณรัฐกานา๑๙. สาธารณรัฐแกมเบีย๒๐. สาธารณรัฐโกตดิวัวร์ (ไอเวอรี่โคส)๒๑. สาธารณรัฐคอสตาริกา๒๒. สาธารณรัฐคีร์กิซ๒๓. สาธารณรัฐเคนยา๒๔. สาธารณรัฐแคเมอรูน๒๕. สาธารณรัฐคาซัคสถาน๒๖. สาธารณรัฐจิบูตี๒๗. สาธารณรัฐชาด๒๘. สาธารณรัฐซิมบับเว๒๙. สาธารณรัฐเซเนกัล๓๐. สาธารณรัฐแซมเบีย | ๓๑. สาธารณรัฐเซียร์ราลีโอน๓๒. สาธารณรัฐไซปรัส๓๓. สาธารณรัฐตรินิแดดและโตเบโก๓๔. สาธารณรัฐตูนิเซีย๓๕. สาธารณรัฐทาจิกิสถาน๓๖. สาธารณรัฐเนปาล๓๗. สาธารณรัฐไนเจอร์๓๘. สาธารณรัฐบุรุนดี๓๙. สาธารณรัฐเบนิน๔๐. สาธารณรัฐเบลารุส๔๑. สาธารณรัฐประชาชนบังกลาเทศ๔๒. สาธารณรัฐปานามา๔๓. สาธารณรัฐมอลโดวา๔๔. สาธารณรัฐมาลี๔๕. สาธารณรัฐยูกันดา๔๖. สาธารณรัฐลัตเวีย๔๗. สาธารณรัฐสังคมนิยมประชาธิปไตยศรีลังกา๔๘. สาธารณรัฐสังคมนิยมเวียดนาม๔๙. สาธารณรัฐอาร์เจนตินา๕๐. สาธารณรัฐอาร์เมเนีย๕๑. สาธารณรัฐอาหรับซีเรีย๕๒. สาธารณรัฐอาหรับอียิปต์๕๓. สาธารณรัฐอิรัก๕๔. สาธารณรัฐอิสลามปากีสถาน๕๕. สาธารณรัฐอิสลามมอริเตเนีย๕๖. สาธารณรัฐอิสลามอิหร่าน๕๗. สาธารณรัฐอุซเบกิสถาน๕๘. สาธารณรัฐแอฟริกากลาง |
| **ประเภท ค.** | ๑. ญี่ปุ่น๒. สาธารณรัฐฝรั่งเศส๓. สหพันธรัฐรัสเซีย | ๔. สมาพันธรัฐสวิส๕. สาธารณรัฐอิตาลี |

| **ประเภท** | **รายชื่อประเทศ รัฐ เมือง** |
| --- | --- |
| **ประเภท ง.** | ๑. ราชอาณาจักรเบลเยี่ยม๒. ราชอาณาจักรสเปน๓. สหพันธ์สาธารณรัฐเยอรมนี๔. สหรัฐอเมริกา | ๕. สหราชอาณาจักรบริเตนใหญ่และไอร์แลนด์เหนือ๖. สาธารณรัฐโปรตุเกส๗. สาธารณรัฐสิงคโปร์ |
| **ประเภท จ.** | ประเทศ รัฐ เมืองอื่น ๆ นอกจากที่กำหนดในประเภท ก. ประเภท ข. ประเภท ค.และประเภท ง. |